การคำนวณต้นทุนอาหารสูงสุดที่สามารถยอมจ่ายได้ การคำนวณต้นทุนอาหารที่แท้จริง การคำนวณต้นทุนอาหารที่เป็นไปได้
ต้นทุนสูงสุดบอกคุณว่างบประมาณการดำเนินธุรกิจของคุณสามารถจัดสรรออกมาเป็นต้นทุนอาหารสำหรับการดำเนินการโดยที่ยังคงเปลี่ยนเป็นกำไรได้นั้นเป็นจำนวนกี่เปอร์เซ็นต์ การไม่รู้ตัวเลขตัวนี้จะทำให้คุณไม่สามารถบอกได้ว่าต้นทุนอาหารที่แท้จริง (มีบอกการคำนวณในส่วนหลังจากนี้) อยู่ในเป้าหมายที่กำหนดไว้เพื่อที่จะทำให้ได้อัตรากำไรข้างต้นตามที่ตั้งไว้หรือเปล่า งบประมาณการดำเนินงานของบริษัทเป็นผลรวมของค่าใช้จ่ายที่มีอยู่ในปัจจุบันและค่าใช้จ่ายที่กำหนดไว้กับผลกำไรที่ตั้งเป้าไว้ การคำนวณงบประมาณการดำเนินงานเดือนต่อเดือนนั้น คุณจำต้องเก็บตัวเลขเหล่านี้ไว้ในใจ:  ผลกำไรเป้าหมาย ค่าแรงรายวัน (ค่าบริกร ค่าคนล้างจาน เป็นต้น) ค่าจ้างรายเดือน (ผู้จัดการร้าน เจ้าของ พ่อครัว เป็นต้น) ค่าสาธารณูปโภค (ค่าแก๊ส ค่าไฟฟ้า ค่าน้ำ ค่าไวไฟ เป็นต้น) ค่าใช้จ่ายคงที่ (ค่าเช่า ค่าเงินกู้ยืม ค่าประกันภัย เป็นต้น) ค่าธรรมเนียมและใบอนุญาต (ค่าภาษี ค่าใบอนุญาตจำหน่ายสุรา ค่าใบอนุญาตทำธุรกิจ ใบอนุญาตการประกอบอาหาร เป็นต้น) ข้าวของเครื่องใช้ (ผลิตภัณฑ์ทำความสะอาด อุปกรณ์ทำอาหาร จานชาม กล่องใส่อาหาร) ค่าทำการตลาด ค่าดูแลรักษา การเปิดธุรกิจเล็กๆ นั้นมีความเสี่ยงสูง แม้แต่นักทำร้านอาหารที่มีประสบการณ์ ในการจะให้โอกาสร้านอาหารหรือธุรกิจทำอาหารจัดเลี้ยงของคุณได้สู้สักยก คุณจะต้องมีความตั้งใจลงทุนจริงจัง แต่คุณก็ต้องปกป้องเงินในกระเป๋าตัวเองเพื่อไม่ให้ล้มละลายเองด้วย ใช้ประโยชน์ของเงินกู้ยืมหรือทุนสำหรับธุรกิจขนาดย่อมที่หาได้จากธนาคารเอกชนและจากโครงการส่งเสริมของรัฐ ลองพิจารณาเรื่องการหาผู้ร่วมลงทุนเพื่อเพิ่มจำนวนเงินลงทุน ผู้ร่วมลงทุนนั้นอาจจะมาร่วมดำเนินธุรกิจกับคุณหรือเพียงแค่ลงเงินและรอเก็บผลกำไรก็ได้  ประเมินการเงินส่วนตัวของคุณ: สร้างงบประมาณค่าใช้จ่ายรายเดือนที่รวมไปถึง ค่าเช่าและเงินกู้ยืม ค่าพาหนะ ค่าอาหาร ค่าประกันชีวิตส่วนตัว และค่าใช้จ่ายส่วนตัวจิปาถะอื่นๆ ทั้งหมด อย่าเสียสละความมั่นคงส่วนตัวเพื่อให้ธุรกิจอยู่รอด ตรวจสอบทางเลือกอื่นของการจ่ายเงินกู้ยืมนอกเหนือจากการรับรู้เรื่องอัตราดอกเบี้ยพื้นฐานแล้ว คุณยังควรต้องรู้ว่าถ้าคุณวางแผนจะจ่ายเงินกู้ยืมขั้นต่ำ หรือจะเริ่มจ่ายคืนทันทีที่ทำได้ เงินส่วนตัวของคุณกับรายได้ในการประกอบธุรกิจมากเท่าไหร่ที่จะเปลี่ยนไปเป็นการจ่ายเงินกู้ยืม แล้วจะเหลือเงินอยู่เท่าไหร่ หลังจากนำการเงินส่วนตัวกับเงินที่ไว้จ่ายคืนการกู้ยืมมาพิจารณาแล้ว ให้หาดูว่าจะต้องใช้เงินลงทุนในธุรกิจแต่ละเดือนเป็นจำนวนเงินเท่าไร เปรียบเทียบเงินจำนวนนี้กับงบประมาณดำเนินงาน ถ้าคุณไม่สามารถหาเงินมาจ่ายได้พอ คุณควรปรับงบประมาณดำเนินงานลงแทนที่จะยืดภาวะการเงินของคุณออกไป พิจารณาการขอความช่วยเหลือจากนักบัญชีหรือธนาคารเพื่อช่วยคุณคำนวณว่าคุณจะสามารถยืดสถานะการเงินของคุณออกไปได้อย่างปลอดภัยได้แค่ไหน พอคุณคำนวณได้ว่าคุณสามารถใช้เงินแต่ละเดือนได้เท่าไหร่ ให้หาว่างบประมาณรายเดือนนั้นถูกแบ่งออกไปเป็นต้นทุนรายเดือนแต่ละส่วนตามที่คำนวณไว้ในขั้นตอนที่ 2 นั้นกี่เปอร์เซ็นต์  เช่น สมมติว่าคุณสามารถจ่ายเงินสำหรับร้านอาหารของตัวเองได้ 2,000,000 บาทต่อเดือน คุณกับผู้จัดการของคุณแต่ละคนมีเงินเดือนๆ ละ 100,000 บาท เมื่อรวมกันแล้ว ต้นทุนค่าจ้างรายเดือนจะอยู่ที่ 200,000 บาทต่อเดือน หรือ 10% ของงบประมาณทั้งหมด เมื่อคุณมีเปอร์เซ็นต์ของจำนวนเงินแต่ละส่วนครบแล้วให้รวมยอดเหล่านี้เข้าด้วยกัน เปอร์เซ็นต์ที่เหลือในงบประมาณไม่ว่าเหลือเท่าไหร่คือค่าต้นทุนอาหารสูงสุดที่คุณสามารถยอมจ่ายได้เพื่อให้ไปถึงผลกำไรที่ตั้งเอาไว้  เงินเดือน (10%) + ค่าแรงรายวัน (17%) + ข้าวของเครื่องใช้ (5%) + ค่าจิปาถะ (6%) + ค่าทำการตลาด (4%) + ค่าธรรมเนียมและใบอนุญาต (3%) + ค่าดูแลรักษา (4%) + ค่าใช้จ่ายคงที่ (21%) + กำไรเป้าหมาย (5%) = 75% ในตัวอย่างนี้ 75% ของงบประมาณสูงสุดแบ่งกระจายไปทุกด้านยกเว้นต้นทุนอาหาร ในการคำนวณต้นทุนอาหารสูงสุดที่สามารถยอมจ่ายได้ ให้ลบจำนวนนั้นออกจาก 100% 100% - 75% = 25% หากงบประมาณรายเดือนของคุณเท่ากับ 2,000,000 บาท คุณสามารถที่จะใช้จ่ายได้ถึง 2,000,000 x 0.25 = 500,000 ในต้นทุนอาหารเพื่อให้ถึงผลกำไร 5% ที่ตั้งเป้าไว้ (2,000,000 x 0.05 = 100,000) ทุกเดือน ดังเช่นที่คุณต้องจ่ายค่าเช่าที่ ค่าอะไรจิปาถะในวันเดียวกันทุกๆ เดือน คุณก็ควรคำนวณต้นทุนอาหารโดยยึดตามระยะเวลาเดิมเป็นประจำ คุณควรวิเคราะห์บัญชีรายการอาหารคงเหลือในวันเวลาเดิมของแต่ละสัปดาห์ บางทีอาจเป็นทุกวันอาทิตย์ จะเป็นตอนก่อนหรือหลังเปิดครัวก็ได้ ให้ตรวจบัญชีรายการอาหารคงเหลือนอกเวลาเปิดร้าน เพื่อที่จะไม่มีการนำส่งวัตถุดิบอาหารหรือถูกนำไปปรุง ในวันที่เริ่มการจัดทำ “งบการเงินรายสัปดาห์” ของคุณ ซึ่งในกรณีของเรานี้ ก็คือวันอาทิตย์ ให้ทำการสำรวจผลิตภัณฑ์อาหารทั้งหมดที่มีอยู่ในครัว เป็นเรื่องจำเป็นที่คุณต้องหาค่าที่ใกล้เคียงที่สุดเท่าที่จะทำได้ ฉะนั้นจงตรวจดูใบเสร็จรับเงินว่าคุณได้จ่ายข้าวของแต่ละอย่างไปเป็นเงินเท่าใด เช่น คุณอาจจ่ายเงินค่าน้ำมันประกอบอาหาร 35 ลิตรเป็นเงินทั้งสิ้น 1,500 บาท ซึ่งมีเหลืออยู่ในตอนเริ่มจัดทำงบการเงินรายสัปดาห์นี้ราว 5 ลิตร คำนวณให้ละเอียดว่าน้ำมัน 5 ลิตรนี้มีมูลค่าเท่าใดในช่วงระยะการเปิดหาสินค้าคงเหลือเริ่มต้น: (1,500 บาท ÷ 35 ลิตร) = (X ÷ 5 ลิตร) เมื่อคุณหาค่า X ได้แล้ว คุณจะเห็นว่าคุณมีน้ำมันมูลค่า 215 บาทในตอนเริ่มจัดทำงบการเงินรายสัปดาห์ ให้ทำกระบวนการนี้ซ้ำกับวัตถุดิบอาหารทุกอย่างที่คุณมี บวกค่าที่ได้ทั้งหมดเพื่อดูมูลค่าของบัญชีรายการสินค้าคงเหลือเริ่มต้น ซึ่งก็คือจำนวนเงินสำหรับอาหารที่มีอยู่ในครัวในตอนเริ่มจัดทำงบการเงินรายสัปดาห์ ตลอดทั้งสัปดาห์ คุณจะมีการสั่งวัตถุดิบอาหารมากกว่าที่จำเป็น ขึ้นอยู่กับว่าเมนูไหนขายดี ให้เก็บใบเสร็จรับเงินทั้งหมดนี้ไว้อย่างเป็นระเบียบเพื่อคุณจะได้รู้อย่างแน่ชัดว่าคุณได้ซื้อวัตถุดิบอาหารไปเท่าไหร่ในแต่ละวัน ทำกระบวนการที่บอกไว้ในขั้นตอนที่ 2 ซ้ำอีกครั้ง มันจะให้ตัวเลขที่ทำหน้าที่สองประการแก่คุณ: มันเป็นการตรวจบัญชีรายการอาหารคงเหลือเริ่มต้นสำหรับสัปดาห์ถัดไป และเป็น “บัญชีรายการที่ใช้ไปแล้ว” สำหรับสัปดาห์ปัจจุบัน ตอนนี้คุณรู้แล้วว่าคุณมีอาหารเริ่มต้นในแต่ละสัปดาห์เท่าใด ซื้อเข้ามาเท่าไหร่ และใช้ไปเท่าไหร่ในสัปดาห์นั้น เมื่อถึงเวลาปิดร้านแต่ละกะ ผู้จัดการร้านควรคำนวณยอดขายทั้งหมด ให้ดูรายงานการขายในแต่ละวันและรวบรวมเข้าด้วยกันเพื่อคำนวณยอดขายอาหารทั้งสัปดาห์ ในตอนที่ 1 ของบทความนี้ คุณได้คำนวณหาต้นทุนอาหารสูงสุดที่สามารถยอมจ่ายได้ต่อเดือนเป็นเปอร์เซ็นต์จากงบประมาณทั้งหมดของคุณไปแล้ว ตอนนี้คุณจำต้องคำนวณว่าเปอร์เซ็นต์งบประมาณที่ได้จ่ายเป็นค่าวัตถุดิบอาหารนั้น “จริงๆ” อยู่ที่เท่าไหร่ เวลาที่คุณเปรียบเทียบเปอร์เซ็นต์สองตัวนี้เข้าด้วยกัน คุณจะเห็นได้ว่าคุณได้จ่ายค่าวัตถุดิบอาหารมากเกินไปหรือเปล่าเพื่อให้ธุรกิจของคุณยังคงดำเนินไปได้  ในการคำนวณต้นทุนอาหารที่แท้จริง ให้แก้สมการต่อไปนี้ให้สำเร็จ: ต้นทุนอาหาร % = (บัญชีรายการอาหารคงเหลือเริ่มต้น + วัตถุดิบอาหารที่ซื้อมาเพิ่ม – บัญชีรายการอาหารที่ใช้ไปแล้ว) ÷ ยอดขายอาหาร ตามตัวอย่างของเรา สมมติว่าบัญชีรายการอาหารคงเหลือเริ่มต้น = 260,000 บาท; ซื้อวัตถุดิบมาเพิ่ม 75,000 บาท; บัญชีรายการอาหารที่ใช้ไปแล้ว = 280,000 บาท; ยอดขายอาหาร = 180,000 บาท (260,000 + 75,000 – 280,000) ÷ 180,000 = 0.30 = 30% ในตัวอย่างของเรานั้น เราคำนวณต้นทุนอาหารสูงสุดที่สามารถยอมจ่ายได้ต่อเดือนไว้ที่ 25% ในส่วนที่ 1 และได้ต้นทุนอาหารที่แท้จริงอยู่ที่ 30% ในขั้นตอนที่ผ่านมา ตอนนี้เรารู้แล้วว่าเราใช้จ่ายต้นทุนอาหารมากเกินกว่าที่จะทำผลกำไรได้ตามเป้าที่ 5% ปรับการซื้อวัตถุดิบอาหารในทุกสัปดาห์เพื่อรักษาบัญชีรายการอาหารให้อยู่ในเป้าหมาย คุณต้องลดต้นทุนอาหารที่แท้จริงลงมาให้ได้เท่ากับหรือน้อยกว่าเปอร์เซ็นต์ต้นทุนอาหารสูงสุดที่สามารถยอมจ่ายได้ต่อเดือน ให้หาว่าสำหรับอาหารแต่ละเมนูนั้นคุณมีค่าใช้จ่ายเท่าไหร่ในการทำอาหารจานนั้น เช่น เมื่อแจกแจงชีสเบอร์เกอร์ออกมาแต่ละส่วนอาจออกมาได้ตามนี้: 3 บาทสำหรับตัวขนมปัง; 2 บาทสำหรับมายองเนส 1 ออนซ์; 2 บาทสำหรับหัวหอม; 3 บาทสำหรับมะเขือเทศฝาน 2 แผ่น; 30 บาทสำหรับเนื้อเบอร์เกอร์ 8 ออนซ์; 1 บาทสำหรับซอสมะเขือเทศและมัสตาร์ด ¼ ออนซ์; 2 บาทสำหรับแตงกวาดองหั่นบาง 4 ชิ้น; 2 บาทสำหรับผักกาดหอม 1 ออนซ์; 6 บาทสำหรับชีส 2 แผ่น; และ 8 บาทสำหรับเฟรนช์ฟรายที่ใช้เสิร์ฟเคียง  ต้นทุนอาหารสำหรับเมนูชีสเบอร์เกอร์ของคุณจะอยู่ที่ 60 บาท  คูณต้นทุนอาหารแต่ละเมนูเข้ากับจำนวนจานนั้นๆ ที่ถูกขายไปในแต่ละสัปดาห์ บวกจำนวนทั้งหมดเข้าด้วยกันเพื่อหาต้นทุนรวมทั้งหมดของคุณ เช่นในตัวอย่างของเรานั้น สมมติว่าคุณมีต้นทุนรวมอยู่ที่ 105,000 บาท นี่คือจำนวนเงินที่คุณสามารถใช้ไปเพื่อทำอาหารที่ขายได้ในสัปดาห์นี้ ตอนนี้คุณได้คำนวณมาแล้วว่าคุณต้องใช้เงินเท่าใดในการทำอาหารแก่ลูกค้า คราวนี้คุณจำต้องหาว่าคุณได้กำไรจากอาหารแต่ละอย่างในกระบวนการเป็นเงินเท่าใด  ในแต่ละเมนูนั้นให้คูณราคาขายด้วยจำนวนจานที่ถูกขายออกไปในหนึ่งสัปดาห์ รวมตัวเลขยอดขายของทุกเมนูเข้าด้วยกัน เพื่อคำนวณหายอดขายรวมทั้งหมด ในตัวอย่างของเรา สมมติว่าคุณมียอดขายรวมทั้งหมดในหนึ่งสัปดาห์เท่ากับ 280,000 บาท การคำนวณต้นทุนอาหารที่เป็นไปได้นั้น ให้คูณต้นทุนรวมทั้งหมดด้วย 100 จากนั้นหารด้วยยอดขายรวมทั้งหมด ตามตัวอย่างของเรานั้น เราจะทำสมการต่อไปนี้ให้สมบูรณ์: (105,000 บาท X 100) ÷ 280,000 = 37.5 นั่นหมายความว่าต้นทุนอาหารที่เป็นไปได้ของเราเท่ากับ 37.5% ของงบประมาณทั้งหมด ตอนนี้คุณทราบแล้วว่าคุณสามารถทำเงินจากาหารในเมนูได้เท่าไหร่ในแต่ละสัปดาห์ ให้เปรียบเทียบตัวเลขนี้กับต้นทุนอาหารสูงสุดที่สามารถยอมจ่ายได้เพื่อดูว่าจำเป็นต้องมีการปรับราคาอาหารในเมนูหรือไม่ ในกรณีของเรานั้น ต้นทุนอาหารสูงสุดที่สามารถยอมจ่ายได้จากบทความส่วนที่ 1 นั้นคือ 25% และต้นทุนอาหารที่เป็นไปได้คือ 37.5% เรากำลังมีปัญหาหนักซะแล้ว! เราจำเป็นต้องดึงยอดขายรวมทั้งหมดขึ้นเพื่อที่เปอร์เซ็นต์ต้นทุนอาหารที่เป็นได้จะลดต่ำลงมา เหลือเท่ากับ 25% อย่างที่เราตั้งเป้าไว้ เราทำได้โดยการปรับราคาเมนูอาหารให้สูงขึ้น  คุณอาจเพิ่มราคาอาหารทุกเมนูด้วยจำนวนเพียงน้อยนิด เช่น อาจจะปรับแค่ 10 บาทถ้าวัตถุดิบอาหารราคาไม่แพง หรืออาจจะ 50-100 บาทถ้ามันมีต้นทุนสูง ดูยอดขายเพื่อพิจารณาว่าอาหารเมนูไหนถึงได้รับความนิยมในหมู่ลูกค้า คุณสามารถปรับราคาอาหารเมนูขายดีขึ้นให้สูงกว่าเมนูทั่วไปเล็กน้อย ผู้คนที่ชอบรับประทานมันจะเต็มใจจ่าย ให้ลองพิจารณาตัดอาหารจานที่ขายไม่ดีออก พวกมันไม่ได้มีศักยภาพในการทำเงินมากนัก การทบทวนประเมินเมนูอาหารอยู่เรื่อยๆ จะทำให้คุณมั่นใจได้ว่าคุณสามารถหมุนเวียนผลิตภัณฑ์ที่มีอยู่ในคลังวัตถุดิบออกไปได้ทุกอย่าง
เข้าใจว่าเหตุใดคุณถึงจำเป็นต้องใช้การคำนวณตัวนี้. เริ่มต้นโดยการคำนวณงบประมาณการดำเนินงานของคุณ. พิจารณาเงินที่คุณสามารถใช้จ่ายได้ในแต่ละเดือน. คำนวณเปอร์เซ็นต์งบประมาณของต้นทุนแต่ละส่วนนี้. คำนวณหาต้นทุนอาหารสูงสุดที่สามารถยอมจ่ายได้ต่อเดือน. เลือกวันที่จะเริ่มต้นการประเมินในแต่ละสัปดาห์. หาค่า “บัญชีรายการอาหารคงเหลือเริ่มต้น”. ติดตามการสั่งซื้อ. ทำการตรวจบัญชีรายการอาหารคงเหลืออีกครั้งในตอนเริ่มจัดทำงบการเงินรายสัปดาห์ครั้งหน้า. ค้นหาว่าคุณทำรายได้จากการขายอาหารในแต่ละสัปดาห์เท่าไหร่. คำนวณต้นทุนอาหารที่แท้จริงสำหรับหนึ่งสัปดาห์. ทำการเปรียบเทียบต้นทุนอาหารสูงสุดที่สามารถยอมจ่ายได้ต่อเดือนกับต้นทุนอาหารที่แท้จริง. คำนวณต้นทุนทั้งหมด. หาตัวเลขยอดขายทั้งหมด. หาต้นทุนอาหารที่เป็นไปได้. วิเคราะห์ต้นทุนอาหารที่เป็นไปได้ของคุณ.
https://www.wikihow.com/Calculate-Food-Cost https://www.wikihow.com/Calculate-Food-Cost https://www.wikihow.com/Calculate-Food-Cost
Calculating Maximum Allowable Food Cost Calculating Your Actual Food Cost Calculating Potential Food Cost